Narodna biblioteka Smederevo
<s>Narodna biblioteka Smederevo osnovana je 1846. godine kao prva ustanova kulture u Smederevu i jedna od prvih javnih biblioteka u Kneževini Srbiji.</s><s>Proizišla je iz Smederevskog čitališta.</s><s>Prvi pomeni knjige i biblioteke u Smederevu vezuju se za despota Đurđa Brankovića, umnog i obrazovanog vladara, koji je na svom dvoru u Smederevskoj tvrđavi imao izuzetno bogatu biblioteku.</s>

<s>Odeljenja 
 Odeljenje nabavke i obrade je moderan automatizovan centar koordinirane nabavke i stručne obrade knjiga i drugih publikacija.</s><s>Na ovom Odeljenju ostvaruje se centralizovana nabavka knjiga, časopisa i drugog bibliotečkog materijala za sve fondove Biblioteke.</s><s>Obrada bibliotečke građe vrši se uz poštovanje zakonskih propisa i međunarodnih standarda (klasifikacija po UDK sistemu i obrada po ISBD standardu).</s><s>Monografske publikacije se obrađuju u internom programu BIBLIS i centralizovanom sistemu za obradu bibliotečke građe COBISS.</s><s>Godišnje, po svim osnovama, nabavi se i stručno obradi oko 5500 monografskih publikacija.</s><s>Pozajmno odeljenje za odrasle namenjeno je korisnicima starijim od 14 godina.</s><s>Raspolaže prostorom od 365 m², a u njegovom sastavu nalazi se i čitaonica štampe sa 46 mesta u enterijeru i 20 mesta na otvorenom.</s><s>Pristup knjigama je slobodan a knjižni fond, koji broji preko 80.000 monografskih publikacija, razvrstan je po UDK sistemu.</s><s>Odeljenje prima 40 naslova dnevne i revijalne štampe.</s><s>Korisnicima je omogućena neograničena besplatna upotreba Interneta, na računarima instaliranim u čitaonici.</s><s>Na Odeljenju se redovno priređuju tematski raznovrsne književne večeri, promocije, razgovori i izložbe.</s><s>Naučno odeljenje namenjeno je određenom profilu čitalačke publike koja se bavi naučno-istraživačkim, studijskim i publicističkim radom.</s><s>Raspolaže prostorom od 250 m² u kome je, pored knjižnog fonda, smeštena i čitaonica sa 25 čitalačkih mesta.</s><s>Fond ovog Odeljenja broji preko 20.000 stručnih i naučnih monografskih publikacija za čiji smeštaj se primenjuje princip numerus currens, a u njegovom sastavu nalazi se i fond periodike.</s><s>Od posebnog značaja je i određeni broj publikacija koje su pripadale poznatim Smederevcima Dimitriju Ljotiću i Milanu Jovanoviću Stoimiroviću koje se čuvaju u okviru ovog fonda.</s><s>Pristup fondu nije slobodan.</s><s>Odeljenje prima i daje na korišćenje 44 stručna časopisa.</s><s>Korisnicima je omogućena neograničena besplatna upotreba Interneta, na računarima instaliranim u čitaonici.</s><s>Na Odeljenju se priređuju književne večeri, tribine i izložbe.</s><s>Dečje odeljenje namenjeno je korisnicima mlađim od 14 godina.</s><s>Raspolaže prostorom od 135 m², a u njegovom sastavu nalazi se i čitaonica sa 30 čitalačkih mesta u enterijeru i 25 mesta na otvorenom.</s><s>Pristup knjigama je slobodan, a knjižni fond sa preko 65 000 monografskih publikacija organizovan je po UDK sistemu.</s><s>Odeljenje prima i daje na korišćenje 9 naslova štampe za decu.</s><s>Korisnicima je omogućena neograničena besplatna upotreba Interneta na računaru instaliranom u čitaonici.</s><s>Na Odeljenju se priređuju književni programi, izložbe i kreativne radionice.</s><s>Svake godine se organizuje tradicionalna akcija Čitalačka značka kojom se populariše knjiga i razvija kultura čitanja kod najmlađih korisnika biblioteke.</s><s>Odeljenje strane knjige otvoreno je 24. aprila 2002. godine, povodom obeležavanja 156 godina od osnivanja Narodne biblioteke Smederevo.</s><s>Fond ovog odeljenja prvobitno je formiran od knjiga koje su se već nalazile u posedu Biblioteke, kao i od poklona i donacija građana i kulturnih predstavništava i ambasada stranih zemalja u Srbiji.</s><s>Kupovina najatraktivnijih naslova tekuće svetske produkcije danas je osnovni vid nabavke knjiga na ovom Odeljenju koje čitaocima nudi 10.000 knjiga na 17 stranih jezika.</s><s>Fond je u slobodnom pristupu, a čitaoci se o njegovom sadržaju informišu i putem elektronskih baza i štampanog Registra naslova.</s><s>Odeljenje priređuje raznovrsne književne programe i izložbe, za sve kategorije korisnika.</s><s>Matično odeljenje se stara o razvoju bibliotečke delatnosti u svim tipovima biblioteka u Podunavskom okrugu i koordinira rad bibliotečkih ogranaka.</s><s>Ovo odeljenje vodi Registar biblioteka Podunavskog okruga i centralni registar bibliotečke građe, pruža stručnu pomoć bibliotekama na terenu, realizuje nadzor nad stručnim radom, stara se o usavršavanju kadrova za obavljanje bibliotečke delatnosti, prati i proučava stanja, potrebe i uslove rada u bibliotečkoj delatnosti, predlaže i sprovodi mere za njihovo unapređenje.</s><s>Odeljenje povezuje sve biblioteke u Podunavskom okrugu u jedinstven sistem koji čine opštinske biblioteke, sve mesne, školske i specijalne biblioteke u Smederevu, Velikoj Plani i Smederevkoj Palanci, kao i seoski ogranci Narodne biblioteke Smederevo u Lipama, Vranovu, Vrbovcu, Mihajlovcu, Kolarima, Saraorcima, Skobalju, Lugavčini, Ralji i Radincu.</s><s>U Podunavskom okrugu ukupno su registrovane 63 biblioteke: tri opštinske 3, šest mesnih, 41 školska, tri specijalne i 10 ogranaka.</s>

<s>Digitalna biblioteka 
Prve digitalne kolekcije
 Narodna biblioteka Smederevo, kao promoter lokalne kulturne baštine, pristupila je projektu digitalizacije zavičajne građe koji se realizuje u saradnji sa Odeljenjem za razvoj digitalne biblioteke i mikrografiju Narodne biblioteke Srbije.</s><s>Digitalizacija Zavičajnog fonda i prezentacija na internetu omogućiće njegovu otvorenost prema širem krugu korisnika, ali i zaštitu i očuvanje.</s><s>Formirane su prve digitalne kolekcije.</s><s>Iz fonda periodike digitalizovani su: Fenjer (1876), Glas Podunavlja (1928–1929, 1931–1934, 1936–1938), Smederevski žurnal (1938–1939), Književni krug (1932–1933) i časopis Smederevo (1985–1988; 1994–1998).</s><s>Iz fonda neknjižne građe digitalizovana je Zbirka Smederevo na starim razglednicama.</s><s>Zbirka digitalizovanih monografskih publikacija sadrži 98 naslova razvrstanih u nekoliko podzbirki (dela Leontija Pavlovića, dela Milana Jovanovića Stoimirovića, dela Živojina D. Karića, dela Slavka Domazeta, dela Tanasija Mladenovića, dela Milorada Milanovića, monografije osnovnih i srednjih škola, sport u Smederevu, izdanja Narodne biblioteke Smederevo).</s>

<s>Vanjske veze 
 Narodna biblioteka Smederevo</s>

<s>Nastanci 1846.</s><s>Biblioteke u Srbiji
Smederevo</s>

